**SLOVENŠČINA – 9. RAZRED – SKUPINA ZUPAN 19. 5. 2020**

**Ciril Kosmač, Gosenica**

Preveri odgovore na vprašanja.

1. Rimska ječa Regina Coeli, 23. maja 1930 (po povratku iz temnice).
2. Pripoveduje v 1. osebi (prvoosebni pripovedovalec).
3. Ustrezno zaporedje:

Pripovedovalec uzre gosenico.

Porodi se vprašanje – Ali gosenica ali mladika kostanja?

Odločitev za drevo.

Gosenica noče pasti, kljub pripovedovalčevemu poskušanju.

Bivanje v podzemni celici.

Še samo dva cela lista na mladiki kostanja.

Začetek šmarnic v ječi.

Vihar z dežjem in močnim vetrom.

Zelen list plapola v vetru kakor zastava.

1. Pripovedovalec je v zaporu osamljen, lačen, a ne vda se v usodo. Uteho (upanje) mu daje zeleno drevo pred oknom.
2. Tema besedila je pripovedovalčev odnos do življenja in borbe zanj.
3. Mladika in gosenica predstavljata življenje/Primorce in zatiranje /okupatorji Italijani
4. Nevihta in bel konj pa boj za svobodo/upor in svoboda.
5. Zadnji motiv iz odlomka – poslednji list kot zelena zastava v vetru – upanje na svobodo.

Reši še naloge na povezavi <https://eucbeniki.sio.si/slo9/2408/index8.html>

in <https://eucbeniki.sio.si/slo9/2408/index9.html>

Zapis v zvezek:

**Socialni realizem** ali tudi novi realizem je oznaka za smer oz. književno obdobje, ki se je v slovenski književnosti razmahnilo med letoma 1930 in 1941. Obudil je tradicijo realizma, ki se je z obdobjem moderne pretrgala. V ospredje spet postavlja opisovanje stvarnega življenja, poudarja pa socialno plat človekovega obstoja in družbena vprašanja (**nacionalno in aktualno vsakdanjo stvarnost**, z njo pa t. i. **malega človeka, kmeta in delavca**.)

Predstavniki so poleg Cirila **Kosmač**a še France **Bevk** (Kaplan Martin Čedermac, Pestrna), Lovro Kuhar – **Prežih**ov Voranc (Samorastniki, Solzice, Pestrna), Tone Seliškar (Bratovščina Sinjega galeba), Miško **Kranjec** (O dobrih ljudeh), Anton **Ingolič** (Gimnazijka).

Pred povratkom v šolo uredi zvezek in DZ. Ju bom v šoli pregledala.

Lepo bodi ☺

Sanda Zupan